[{"text_idx": "#000000", "text": "Suurema osa oma elust Kanadas elanud, kuid to\u0303sihingelise eestlasena seal eesti kunsti na\u0308ituseid korraldanud Joann Saarniit (1909 \u2013 1984) pa\u0308ris oma armastuse va\u0308rvide vastu August Jansenilt. Arvukate autasudega tunnustatud kunstniku teoseid on enda kogudesse ostnud mitmed muuseumid nii Eestis kui va\u0308lismaal."}, {"text_idx": "#000001", "text": "Va\u0308rvi plastilisi omadusi ha\u0308sti tundev ja oskuslikult a\u0308ra kasutav Saarniit ei lokaliseeri ka\u0308esolevat rannavaadet teadlikult, mis ta\u0308hendab, et see vo\u0303ib asuda nii Eestis, Kanadas kui kunstniku fantaasiates. Vaataja jaoks on palju olulisem teosest o\u0303hkuv eepilisus, monumentaalsus, kalurite fu\u0308u\u0308silise to\u0308o\u0308 u\u0308listus. Kuigi inimest me pildil ei na\u0308e, on nende kohalolu ometi selgelt hoomatav, kasvo\u0303i kuivama riputatud vo\u0303rkude na\u0308ol."}]